Subject: rus.Postimehe päring
From: "Sofija Soldatenko" <[email-masked]>
To: "TA Kommunikatsioon" <[email-masked]>
Cc: "press - AKI" <[email-masked]>
Date: Wed, 18 Feb 2026 14:22:21 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Mees suri ning tema lähedased kahtlustavad Karell Kiirabi
meditsiinitöötajate võimalikku viga: inimest ei hospitaliseeritud ning ta
jäeti koju. Kui ta järgmisel päeval siiski haiglasse viidi, teatasid
arstid, et oli juba liiga hilja, ning patsient suri. Lahkunu lähedased -
tema elukaaslane ja lapse ema ning lahkunu täisealine poeg - esitasid
kiirabile kaebuse, kuid said vastuseks, et ilma pärimistunnistuseta ei
tegele raviasutus kaebuse läbivaatamise ega lahkunu isikuandmete
töötlemisega. Poeg lisas oma bioloogilise suguluse tõendamiseks ka
sünnitunnistuse, kus on märgitud tema isa.
Kas raviasutus võib tõepoolest keelduda lähedaste kaebuse läbivaatamisest
ja sisejuurdluse läbiviimisest? Kas see tähendab, et juhul, kui lahkunul
puuduvad ametlikud pärijad, võib raviasutus ametlikel alustel oma
töötajate võimalikku viga varjata?
Lähedased saavad pärimismenetlusse astuda alles kuu aja pärast (isik suri
jaanuari lõpus). Nad kardavad, et kui möödub veel üks kuu, võib raviasutus
vastata, et juhtunust on möödunud liiga palju aega ning asjaolusid ei ole
enam võimalik tuvastada.
Kas saate anda kommentaari, mida peaksid lähedased sellises olukorras
tegema ning kas raviasutus käitub õiguspäraselt, kui keeldub kaebust läbi
vaatamast?

Lugupidamisega

Sofija Soldatenko

Rus.Postimees reporter

AS Postimees Grupp

[email-masked]